Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 1260/11/3306	Považská Bystrica, 6.7.2012
EEČ : 2-26-81-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci bol ako otec mal. XXXXX, nar. 24.07.2001 , povinný podľa Zákona o rodine prispievať na jeho  výživu po 66,38 € mesačne, vždy do 15. dňa v mesiaci, do rúk matky dieťaťa XXXXX, nar. XXXXX, bytom XXXXX, okres  XXXXX, na základe rozsudku Okresného súdu XXXXX, sp.zn. XXXXX zo dňa 31.10.2007, právoplatného dňom 19.11.2007,  túto povinnosť si neplnil ani v mieste bydliska dieťaťa , ani na inom mieste a úmyselne sa jej vyhýbal tak, z poslednej evidencie na príslušnom úrade práce, ktorá trvala od 05.05.2009 do 02.06.2009 bol vyradený pre nespoluprácu , neskôr už evidovaný nebol,  nebolo zistené, že by pracoval, dávky a príspevky v hmotnej núdzi nepoberal, ani nepodnikal, čím mu za obdobie od mája 2011 do konca mesiaca november  2011, podľa uznesenia o vznesení obvinenia, vznikol dlh na výživnom vo výške 464,73,- €,  pretože obvinený XXXXX  uhradil dodatočne celý dlh na výživnom za obdobie od mája  2011 do konca mesiaca jún 2012, vo výške 929,32 €,  čo potvrdila poškodená XXXXX   vo výpovedi zo dňa 14.6.2012, s tým, že čin nemal trvalo nepriaznivé následky na dieťa
lebo zanikla trestnosť činu
Odôvodnenie:

Poverený príslušník PZ, Obvodného oddelenia XXXXX, uznesením sp.zn. XXXXX1 zo dňa 28.11.2011 začal trestné stíhanie a zároveň vvzniesol obvinenie XXXXX   pre prečin zanedbania povinnej výživy podľa § 207 ods.2 Tr.zák., na tom skutkovom základe, ako je uvedené vo výroku tohto uznesenia. 

Dňa 25.6.2012 mi predložil poverený príslušník  PZ spisový materiál č. XXXXX s návrhom na zastavenie trestného stíhania proti obv. XXXXX , pre horeuvedený prečin, z dôvodu účinnej ľútosti podľa § 86 písm. a/ Tr. zák., s tým, že dlh na výživnom bol uhradený. 

Preskúmala som vyšetrovací spis, ktorý sa na vec vzťahuje a zistila som, že návrh povereného príslušníka PZ  je dôvodný. 

Z vyšetrovacieho spisu je zrejmé, že obv. XXXXX bol ako otec mal.  XXXXX ,  povinný prispievať na jeho výživu  po 66,38  € mesačne, nielen podľa Zákona o rodine, ale aj na základe rozsudku Okresného súdu XXXXX, sp.zn. XXXXX XXXXX zo dňa 31.10.2007,  právoplatného dňom 19.11.2007  , ktoré mal posielať do rúk matky dieťaťa XXXXX. 

XXXXX potvrdila kritické obdobie, počas ktorého obv. XXXXX  neprispieval na výživu ich syna tak, ako mu to určil súd a uviedla, že len v mesiaci december 2011 poslal prostredníctvom svojej matky, XXXXX, z titulu výživného, sumu 70,-€ a v mesiaci január 2012 , sumu 100,-€.  Naposledy bola vypočutá dňa 14.06.2012 a vo výpovedi potvrdila, že obv. XXXXX jej posielal od februára 2012 pravidelne každý mesiac výživné na mal. XXXXX tak, ako mu to určil súd a v mesiaci jún 2012 uhradil sumu 464,-€. Poškodená dodala, že celý dlh na výživnom za obdobie od mája 2011 do konca júna 2012 obvinený XXXXX uhradil a  neplatenie výživného nemalo trvalo nepriaznivé následky na dieťa. Svedkyňa zároveň predložila všetky poštové poukážky, ktorými bolo výživné zo strany otca dieťaťa uhrádzané. 

	Poverený príslušník PZ vypočul ako svedka XXXXX, matku obvineného. Táto svedkyňa potvrdila, že jej syn pracuje a zdržiava sa trvale od mája r. 2009 , na území XXXXX, občas jej zatelefonuje, naposledy na Silvestra 2011. Potvrdila, že nepozná jeho adresu, na ktorej býva v zahraničí, nemá žiadny doklad o tejto skutočnosti a uviedla, že bola svojim synom splnomocnená na preberanie poštových zásielok. Prevzala výzvu na zaplatenie výživného potom, ako mu bolo doručené uznesenie o vznesení obvinenia pre zanedbanie povinnej výživy v predmetnej veci.. Z toho dôvodu potom syn poslal peniaze, ktoré odovzdala pošk. XXXXX.

Spis ďalej obsahuje rodný list dieťaťa, potvrdenie školy,  ktorú navštevuje, rozsudok o výživnom , fotokópie poštových poukážok, správy na obvineného XXXXX príkaz na jeho zatknutie, ktorý vydal Okresný súd XXXXX dňa 26.04.2012 pod sp. zn. XXXXX a odpis registra trestov, ktorý je bez záznamu. 

Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX  uhradil dlh na výživnom ešte v priebehu prípravného konania, jeho čin nemal trvalo nepriaznivé následky na oprávnenú osobu, čím využil ustanovenie o účinnej ľútosti, bolo možné rozhodnúť tak, ako je uvedené   vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Vašutová
prokurátorka